# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC AGROPRESTSERVICE SRL**, cu sediul în Str. CALEA UNIRII, Nr. 52, Suceava , Judetul Suceava, , înregistrată la APM Suceava cu nr. 10519/27.10.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.01.2017, că proiectul Montare statie de betoane mobila propus a fi amplasat în municipiul Vatra Dornei nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. a;

 In conformitate cu criteriile din anexa nr. 3 la Hotărârea Guvernului nr. 445/2009:

**1.Caracreristicile proiectului**:

Marimea proiectului: Stația de betoane se va amplasa pe un teren în suprafață de 12.155 mp, proprietatea beneficiarului conform Contractului de închiriere nr. 121 din 9.01.2015. se va realiza în intravilanul mun. Vatra Dornei, judeţul Suceava, pe malul stâng al pârâului Neagra, la o distanță de 60 m față de acesta, pe vechiul amplasament al stației de betoane Vatra Dornei aparținând de SC CONSTRUCȚII FEROVIARE IAȘI SA.

Stația de betoane va fi de tipul Frumecar, cu o capacitate de 50 mc/h, compusă din:

Structura suport (șasiu);Buncăr de agregate,Clapeți de dozare agregate,Bandă cântar,Sistem de alimentare agregate,Malaxor,Cântar de ciment,Sistem de cântărire apă,Cântar pentru aditiv,Șnec pentru ciment,Silozuri de ciment, 80 t – 2 buc.,Compresor,Turn mixare,Cabină comandă,Sistem de control automatizat.

Alimentarea cu apă: Alimentarea cu apă tehnologică a stației de betoane se va realizadin pârâul Neagra prin intermediul unei pompe submersibile acționată cu motor electric cu P = 2 kW, Q = 70 l/min. Apa captată va fi transportată prin intermediul unei conducte PVC Ø 1” și L = 47 m până la bazinul de apă al stației de betoane.

Bazin decantor: Apele uzate tehnologic rezultate de la spălarea stației de betoane și a cifelor vor fi preluate de o rigolă betonată cu dimensiunile l x h = 0,7 x 0,2 m, L = 28 m și descărcate într-un bazin decantor betonat, cu dimensiunile 3,5 x 3 x 2 m, V = 21 mc, de unde vor fi vidanjate periodic, prin grija beneficiarului.

Pentru personalul din cadrul staţiei de sortare se va amenaja un grup sanitar tip closet ecologic.

*Apele pluviale* se vor scurge liber la teren.

*Energia electrică* se va asigura prin racord la rețeaua națională.

Alimentarea cu combustibil a utilajelor se va face in statiile peco.

b). Cumularea cu alte proiecte: Statia de betoane mobile va fi montata pe vechiul amplasament al stației de betoane Vatra Dornei aparținând de SC CONSTRUCȚII FEROVIARE IAȘI SA.

c) Productia de deseuri: În timpul efectuării lucrărilor de amenajare a investiției propuse pot fi generate deșeuri de ambalaje ale materilor prime (saci de hârtie, carton), fier vechi și deșeuri menajere biodegradabile provenite din activitatea personalului.Aceste deșeuri sunt nepericuloase și vor fi predate în vederea valorificării, respectiv a depozitării definitive, către firme autorizate pentru desfășurarea acestor activități cu care beneficiarul va incheia contracte de prestari servicii.

 In cazul exploatării corespunzătoare a investiției proiectate, poluarea aerului, solului şi apelor este redusă considerabil, iar impactul proiectului propus asupra factorilor de mediu poate fi considerat nesemnificativ.

**2.Localizarea proiectului:**Din punct de vedere administrativ, investiția propusă se află pe raza municipiului Vatra Dornei, in intravilanul localitatii, iar conform PUG este in zona industriala.Amplasamentul este pe malul stang al paraului Neagra, la o distanta de 60m fata de acesta. Accesul in zona se face din DN 17B.

Conditiile de realizare a proiectului:

a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare și a avizelor din certificatului de urbanism nr. 1/04.01.2016.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă

d)La finalizarea investiţiei titularul are obligaţia de a solicita emiterea autorizaţiei de mediu. II. Motivele care au stat la baza luării deciziei etapei de încadrare în procedura de evaluare adecvată sunt următoarele: Proiectul propus nu necesită parcurgerea celorlalte etape ale procedurii de evaluare adecvată.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV Şef Serviciu Avize, Acorduri, Autorizații**

 **Ing. Vasile Osean ing. Constantin Burciu**

 **intocmit**

 **Ing. Angela Ignătescu**